**VI rahvusvaheline pop/*jazz* konkurss-festival “LAULURAGIN 2021” kooridele ja duettidele 6.‒7. novembrini Valgas.**

**Konkursi tingimused**

Konkursile ootame koore ja duette Eestist ja välismaalt. Vanusepiirangut lauljatele pole. Konkurss toimub kahes kategoorias: koorid (sõltumata koori liigist) ja duetid. Konkursi esimene voor ehk demovoor ja teine voor ehk finaal.

**Demovoor**

Registreerimistähtaeg demovooru on **10. september 2021.** Konkursil osalemiseks tuleb selleks kuupäevaks saata täidetud registreerimisankeet ja üks vabal valikul salvestatud pop/*jazz* žanris laul mp3-failina. Ankeeti saab täita elektrooniliselt konkursi kodulehel [www.lauluragin.ee](http://www.lauluragin.ee)

 **Finaal**

Žürii valib demode põhjal finaali 10 koori ja 20 duetti. Finalistid tehakse teatavaks **15. septembriks** konkursi kodulehel. **25. septembriks** ootame finalistidelt elektrooniliselt saadetuna järgmisi andmeid:

· CV ( lühike koori tutvustav jutt )

· koori foto JPG formaadis

· kahe laulu noodid – arvutis tehtud või trükitud noodigraafika, autorid, seadjad, laitmatu vormikirjeldus kõigi ette nähtud osutusmärkidega, akordimärgid jne.

NB! Duettidelt CV-d ja fotot ei nõuta.

- Finaalis osalemise tasu koorile on **100 eurot** ja duetile **20 eurot** ning see tuleb tasuda **25. septembriks 2021** Valga Vallavalitsuse a/aEE491010202000577004 SEB Pank märgusõna “Lauluragin” ja koori nimi või dueti puhul lauljate nimed.

**Programm (kava kooridele)**

- kava pikkus max 10 minutit, aja ületamise eest annab žürii miinuspunkte

- ettekanne konkursi finaalis toimub **Antti Kammiste saatebändiga**

- ette tuleb kanda 2 laulu (erinevad karakterid):

**1. pop- või jazzteos oma maa autoritelt ja emakeeles**

**2. pop- või jazzteos maailmamuusikast**

**NB! Üks kahest teosest võib olla esitatud ka a`capella.**

**Programm (kava duettidele)**

* esitatakse üks pop- või jazzteos, keelelisi nõudeid ei esitata
* esituse saateks võib kasutada fonogrammi (audio CD) või klaverit
* duetid taustalauljaid kasutada ei tohi (ei fonogrammis ega live ‘s).

**Festivali ajakava**

**06. november Valga Kultuuri- ja Huvialakeskuses**

10.00 – 11.00      Antti Kammiste bändi proov

11.00 – 13.00      Bändiproov kooridele ( 30 minutit koorile, konkursi kava)

13.00 – 14.00      Lõuna

14.00 – 17.00      Bändiproov kooridele jätkub

17.00 – 18.40 Mikrofoniproovid duettidele (10)

19.30       **Festivali avatseremoonia. Kooride kontsert. Duettide konkurss.**

Osalevad kõik koorid. Iga koor esitab ühe laulu vabal valikul  (mitte konkursi kava) ja hoolitseb ise oma saate eest. Fonogrammid on lubatud. Kasutada on klaver, trummid.

22.30                **Pidu festivalist osavõtjatele**

**07. november Valga Kultuuri- ja Huvialakeskuses**

11.00 – 11.45 Sirje Medelli workshop - Vocal Pilates

11.00 – 12.40 **Mikrofoniproovid duettidele (10)**

14.00 - 17.30     **Kooride ja duettide konkurss**

                          Lõputseremoonia, autasustamine.

Koore ja duette hindab rahvusvaheline žürii.

**Preemiad:** **Koorid Duetid**

**I koht 500€ 150€**

**II koht     300€ 100€**

**III koht    200€ 75€**

Konkursi žüriil on õigus välja anda täiendavaid eripreemiaid

Täpne info festivali ajakava ja korralduse (majutus, toitlustus) osas edastatakse finalistidele  hiljemalt **25. septembriks.**

VI rahvusvahelise pop/*jazz* konkurss-festivali “LAULURAGIN 2021” kooridele ja duettidele korraldaja on Valga Kultuuri- ja Huvialakeskus.

Festivali kunstiline juht Toomas Voll, tel +372 522 2395, toomasvoll@gmail.com

Korraldaja esindaja Kaja Sisask, tel +372 5349 4175, kaja@valgakultuurikeskus.ee